钦定古今图书集成/明伦汇编/闺媛典/第035卷 > 杜老女
## 钦定古今图书集成/明伦汇编/闺媛典/第035卷 > 杜老女

按《陕西通志》：“杜老女，平凉静宁人。父曰山，老而无子，
家甚贫。同县人梁宰求聘女为妻，父将许之，女曰：‘父
母老无子，女嫁曷依，遂终身不嫁，拮据力作，以养父
母。父没营葬，复养母。越十八年，母亡，葬如父。或谓曰：
‘今可嫁矣’。女曰：‘吾已许父母不嫁，今复嫁，是渝言也’。
终不嫁如初。年逾七十卒，乡人呼曰‘老女’’。”